eo eo eo eo eo eo eo it pt nb eo eo eo oc eo oc eo eo fr eo eo eo eo pt eo eo eo eo eo eo eo eo eo eo eo eo eo eo eo ru eo en eo eo eo eo eo eo eo eo eo eo eo eo eo eo eo eo eo en fr fr fr fr fr fr fr fr fr fr fr fr fr fr fr fr fr eo fr eo eo eo eo eo eo eo eo es eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr fi eo eo it eo eo ro eo eo eo eo eo eo eo eo eo eo de ar arz as az ku lt ru bg bn br hbs_lat ca ckb hbs_lat cy da de fr el en es et eu fa fi nn fr de lt he hi hbs_lat hu hy id es is it ja jv ka kk ko ku it it nl lt lv en en ml ms en nds ne nl nb fr pa pl pt ro ru bxr en hbs_lat si en sk hbs_lat sv en ta te th ceb tr oc fy ur vi xmf he en zh fr eo eo eo eo eo eo eo eo eo
Atencoj de novembro 2015 en Parizo - Vikipedio
El Vikipedio, la libera enciklopedio
Lokoj de la atencoj en Parizo
la 13-a de novembro 2015
v • d • r
Pafoj celantaj terasojn de restoracioj kaj kafejoj kaŭzas plurdek mortojn en la 10-a kaj 11-a arondismentoj de Parizo. Samtempe, sinmortigaj teroristoj eksplodigas sin ĉe la Stadiono de Francio, en kiu okazas amika futbala maĉo inter Francio kaj Germanio. Inter la ses atakoj, la plej morta okazis en la koncertejo Bataclan, en bulvardo Voltaire, kie teroristoj pafis al la spektantaro de koncerto de la usona rokbando Eagles of Death Metal.
Abdelhamid Abaaoud, kiu havis laŭ francaj aŭtoritatoj “esencan rolon” en tiuj atakoj, estis mortigita la 18-an de novembro 2015 dum polica sturmo en Saint-Denis.
1.1 Stadiono de Francio (Saint-Denis)
1.2 Kruciĝo de la stratoj Bichat kaj Alibert (10-a arondismento)
1.3 Stratoj La Fontaine-au-Roi (11-a arondismento)
1.4 Strato Charonne (11-a arondismento)
1.5 Bulvardo Voltaire (11-a arondismento)
1.6 Bataclan (11-a arondismento)
La atakoj[redakti | redakti fonton]
Stadiono de Francio (Saint-Denis)[redakti | redakti fonton]
Je 21:20, la unua grupo kaŭzis unuan eksplodon en la strato Jules-Rimet ĉe la pordego D de la Stadiono de Francio, en Saint-Denis, kie komenciĝis je 21:00 amika futbala maĉo inter Francio kaj Germanio. Du kadavroj estis poste trovitaj, tiu de sinmortiginta teroristo surhavanta eksplodan zonon enhavantan TATP (acetonan peroksidon) kaj ŝraŭbingojn, kaj tiu de viktimo, preterpasanto mortigita de la eksplodo. Je 21:30, en la sama strato, antaŭ la pordego H, alia teroristo kun simila bombo eksplodigis sin. Ĉar ili ne havis bileton, la du teroristoj ne estis akceptitaj en la stadionon, post komenco de la maĉo[5].
Tria kaj lasta eksplodo ĉe la Stadiono de Francio okazis en simila maniero je 21:53, en la strato La Cokerie, antaŭ manĝejo McDonald’s. Oni denove trovis la korpon de la kamikazo[6]. Entute, kvar homoj mortis, inkluzive de tri teroristoj[7]. Pliaj 11 homoj estis grave vunditaj, inkluzive de tri ciganoj el ladurbo en La Courneuve[8]. Dek ses viktimoj, el kiuj kvin estis en grava stato, estis kondukitaj al la malsanulejo Delafontaine en Saint-Denis[9].
Lokoj de la eksplodoj apud la Stadiono de Francio
Strato Jules-Rimet antaŭ restoracio Quick (restoracio)
Tiujn eksplodojn aŭdis la piedpilkistoj, spektantaro kaj televidantoj dum rekta elsendo de la maĉo, sed homoj unue kredis ilin grandaj petardoj. Je 21:36, en la prezidenta podio, la ministro pri enlandaj aferoj Bernard Cazeneuve ricevis telefonvokon de la polica prefekto de Parizo, kiu informis lin, ke la eksplodoj ne estis akcidentaj[10]. La prezidento de la respubliko François Hollande, kiu ĉeestis la maĉon kun la ministro pri enlandaj aferoj kaj la germana ministro pri eksteraj aferoj Frank-Walter Steinmeier, tiam iris al la sekurcentro de la stadiono, kune kun Bernard Cazeneuve. Informite pri la aliaj atakoj, François Hollande eliris la stadionon dum la duontempa paŭzo, petante siajn ministrojn kaj la prezidanton de la Nacia Asembleo resti ĝis fino de la maĉo. Tuj post ĝia fino, parolanto anoncis “eksteran okazaĵon” kaj donis klarigojn pri elirado. Panikanta homamaso iris sur la piedpilkejon[11].
Flagoj fronte al la stadiono post la maĉo
La maĉo ne estis ĉesigita por eviti panikon. La piedpilkistoj, spektantoj kaj ĵurnalistoj en la stadiono ne estis informitaj ĝis fino de la maĉo[12]. Kune kun la prezidanto de la Franca futbala federacio Noël Le Graët, la ŝtata sekretario pri sportoj Thierry Braillard sciigis la francajn ludantojn pri la terorismaj atakoj, post kiam ili revenis al la vestejo. Ankaŭ la germanaj ludantoj, solidaraj kun la francaj, estis ŝokitaj. Ĉar ilia hotelo estis evakuita pro bomba alarmo, ili decidis tranokti en la vestejo de la stadiono, antaŭ ol reveni al la flughaveno de Roissy en pluraj nemarkitaj aŭtobusetoj la sekvan tagoj[11].
Laŭ Thierry Braillard, la kamikazoj verŝajne volis eniri la Stadionon de Francio, sensukcese[13]. Pro tio, ilia atako estis entute malsukceso. Laŭ polica fonto, estas “mirakle, ke estis tiom malmulte da viktimoj. Konkrete, kion ili faris estis sinmortigo, tio ne havas sencon. Tio ne estas la ĝusta horo: se vi volas amasbuĉi, faru tion dum enirado aŭ elirado de la spektantoj.” Ĝi aldonas, ke “se ili atendus ĝis la fino de la maĉo, kiam miloj da homoj amase iras al metroo, ankaŭ tiam ili farus terurajn damaĝojn […] Sed ili ĉefe kaŭzus nekredeblan panikon. Paniko, pro nerekta efiko, estas terura. Homoj surpaŝas unu la aliajn.”[14]
Kruciĝo de la stratoj Bichat kaj Alibert (10-a arondismento)[redakti | redakti fonton]
Viro ekpafis je 21:25 al la trinkejo Le Carillon, 18 strato Alibert (ĉe angulo de tiu strato kun la strato Bichat), kaj poste al la restoracio trans la strato, Le Petit Cambodge, 20 strato Alibert (ĉe alia angulo kun la strato Bichat)[15][16]. Meze de la nokto de la atako, Le Monde menciis 15 mortigitojn kaj 10 vunditojn, kiuj bezonis urĝegan prizorgon[7].
Stratoj La Fontaine-au-Roi (11-a arondismento)[redakti | redakti fonton]
Viro ekpafis je 21:32[2] antaŭ la bierejo Café Bonne Bière, 32 strato Faubourg-du-Temple (ĉe kruciĝo kun la strato La Fontaine-au-Roi) kaj apud la teraso de itala restoracio, La Casa Nostra, 2 strato La Fontaine-au-Roi. Meze de la nokto de la atakoj, oni anoncis 5 mortigitojn kaj 8 gravegajn vunditojn[7].
Strato Charonne (11-a arondismento)[redakti | redakti fonton]
Viro ekpafis je 21:36 al la restoracio La Belle Équipe, 92 strato Charonne (ĉe kruciĝo kun la strato Faidherbe). 19 personoj mortis kaj 9 estis grave vunditaj[2][7].
Bulvardo Voltaire (11-a arondismento)[redakti | redakti fonton]
Alveninte kun sia frato Salah Abdeslam per nigra SEAT, la teroristo Brahim Abdeslam eksplodigis sin je 21:43, dum li mendis en la kafejo Comptoir Voltaire, 253 bulevardo Voltaire[17] (ĉe angulo kun la strato Montreuil), uzante la saman sistemon kiel la teroristoj de la Stadiono de Francio[6]. Li grave vundis du personojn kaj malpli grave ĉirkaŭ dek, ĉar nur la eksplodaĵo en lia dorso eksplodis. Salah Abdeslam revenigis al Montreuil la aŭton, en kiu oni trovis plurajn kalaŝnikovojn, kaj poste foriris al Bruselo kun komplicoj. Francaj ĝendarmoj kontrolis ilin apud Cambrai sur la aŭtovojo A2, sed ne arestis ilin[18].
Bataclan (11-a arondismento)[redakti | redakti fonton]
Ĉi tiu sekcio estas ankoraŭ malplena. Helpu nin por pligrandigi la artikolon!
Konsekvencoj[redakti | redakti fonton]
Post evakuo, François Hollande direktiĝis al la ministerio pri enlandaj aferoj kie li prezidis urĝan kunvenon. Krizostato estas deklarita en Francio kaj landlimoj estos fermitaj, laŭ anonco en televido.
Referencoj[redakti | redakti fonton]
↑ Paris attacks: At least 118 killed in gunfire and blasts, French official says (angle). CNN (13-a de novembro de 2015).
↑ 2,0 2,1 2,2 Attentats de Paris : le point sur l’enquête 24 heures après les faits (france). Le Figaro (2015-11-14). Alirita 2015-11-21.
↑ Olivier Ubertalli (2015-11-14). Attentats à Paris - Alain Bauer : « Il faut reformater l'outil de renseignement » (france). Le Point. Alirita 2015-11-20.
↑ Les Décodeurs (2015-11-14). L’attentat le plus meurtrier depuis 1945 (france). Le Monde. Alirita 2015-11-20.
↑ Rémi Dupré (2015-11-16). La sécurité de l’Euro 2016 en question (france). Le Monde. Alirita 2015-11-21.
↑ 6,0 6,1 Le déroulé exact des attentats du 13 novembre (france). Libération (2015-11-14). Alirita 2015-11-21.
↑ 7,0 7,1 7,2 7,3 Attaques à Paris : le point sur l’enquête et le déroulé des attaques (france). Le Monde (2015-11-15). Alirita 2015-11-21.
↑ Darius, blessé à Saint-Denis : « J’ai vu un homme exploser devant moi » (france). Le Parisien (2015-11-15). Alirita 2015-11-21.
↑ Dominique Sanchez (2015-11-17). Service des urgences « Nous avons reçu des blessés dignes d’un état de guerre » (france). leJSD.com. Alirita 2015-11-21.
↑ Robin Panfili (2015-11-14). Comment François Hollande a appris les attentats en région parisienne (france). Slate.fr. Alirita 2015-11-21.
↑ 11,0 11,1 Solen Cherrier, Stéphane Joahny, Stéphane Joby (2015-11-15). 21h20, au Stade de France : « Les gens ont crié “Il y a une bombe !” » (france). leJDD.fr. Alirita 2015-11-21.
↑ Attentats : l'équipe d'Allemagne a passé la nuit au Stade de France (france). Europe1 (2015-11-16). Alirita 2015-11-21.
↑ Attentats au Stade de France : le mystère des kamikazes (france). L’Express (2015-11-15). Alirita 2015-11-21.
↑ Xavier Richard (2015-11-15). Les kamikazes voulaient entrer dans le Stade de France (france). Francetv sport. Alirita 2015-11-21.
↑ 21h25, l’attaque des terrasses : « Ils sont sortis des voitures et ils ont tiré » (france). leJDD.fr (2015-11-17). Alirita 2015-11-21.
↑ Attaques à Paris : ce que l’on sait (france). Libération (2015-11-14). Alirita 2015-11-21.
↑ Louise Cuneo (2015-11-14). Attentats à Paris : « Il s’est levé et a fait exploser son gilet » (france). Le Point. Alirita 2015-11-21.
↑ Mathilde Cesbron (2015-11-16). Attentats à Paris : Salah Abdeslam n'aurait pas été arrêté en Belgique (france). RTL. Alirita 2015-11-21.
Vidu ankaŭ[redakti | redakti fonton]
Atako en la redaktejo de Charlie Hebdo
Kategorio Atencoj de novembro 2015 en Parizo en la Vikimedia Komunejo (Multrimedaj datumoj)
Atencoj de novembro 2015 en Parizo en Vikinovaĵoj (Liberaj novaĵoj)
Ĉi tiu artikolo ankoraŭ estas ĝermo pri Francio.
Helpu al Vikipedio plilongigi ĝin. Se jam ekzistas alilingva samtema artikolo pli disvolvita, traduku kaj aldonu el ĝi (menciante la fonton).
Defendo kaj sekureco en Francio
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 12:45, 22 mar. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj